നേരിടാം, ആത്മവിശ്വാസത്തോടെ പാലക്കാട് കോവിഡ് മാനദണ്ഡം പാലിച്ച് വെള്ളിയാഴ്ച പ്ലസ് വണ് പരീക്ഷ തുടങ്ങും. സ്കൂളുകളില് ശുചീകരണവും അണുനശീകരണവും പൂര്ത്തിയാക്കി.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ പ്രിന്സിപ്പല്മാരും പരീക്ഷാ സൂപ്രണ്ടുമാരും പരിശോധിച്ച് സൗകര്യങ്ങള് വിലയിരുത്തി. പ്രവേശനംനേടി ഒരുവര്ഷത്തിനുശേഷം ആദ്യമായി സ്കൂളിലെത്തുന്ന വിദ്യാര്ഥികളുടെ ആശങ്ക പരിഹരിക്കാന് ഫോണില് വിളിച്ചും നേരിട്ട് കണ്ടുമൊക്കെ അധ്യാപകര് ആത്മവിശ്വാസം പകരുന്നു. പരീക്ഷയ്ക്കെത്തുന്ന വിദ്യാര്ഥികള്ക്ക് ഗേറ്റില്ത്തന്നെ കൈകള് അണുവിമുക്തമാക്കാന് സംവിധാനമൊരുക്കും. ശരീരോഷ്മാവും പരിശോധിക്കും. ബിആര്സിയിലെ അധ്യാപകര്, ഹെല്ത്ത് വര്ക്കര്മാര് എന്നിവര് സഹായിക്കും. നിരീക്ഷണത്തിലുള്ളവര്ക്കും കോവിഡ് ബാധിതര്ക്കും ശരീരോഷ്മാവ് കൂടുതല് രേഖപ്പെടുത്തുന്നവര്ക്കും പരീക്ഷയെഴുതാന് പ്രത്യേകം സൗകര്യമുണ്ട്. കോവിഡ് ബാധിതര് പിപിഇ കിറ്റ് ധരിക്കണം. സ്കൂളില് പ്രവര്ത്തിച്ചിരുന്ന 24 ഗാര്ഹിക പരിചരണകേന്ദ്രങ്ങളും ഒന്നാംതല, രണ്ടാംതല കോവിഡ് ചികിത്സാകേന്ദ്രങ്ങളും ഒഴിവാക്കി. അധ്യാപകരുടെ കോവിഡ് ജോലിയും ഒഴിവാക്കി. ഒരു ക്ലാസില് പരമാവധി 20 വിദ്യാര്ഥികളെയാണ് ഉള്ക്കൊള്ളിക്കുക. ഈ സാഹചര്യത്തില് ഇന്വിജിലേറ്റര്മാരായി ജില്ലയിലെ രണ്ടായിരത്തോളം അധ്യാപകര് മതിയാകാതെ വരും. ഇത് കണക്കിലെടുത്ത് കൂടുതല് അധ്യാപകരെ പരീക്ഷാജോലിക്ക് വിന്യസിച്ചു. വിദ്യാര്ഥികള്ക്ക് യൂണിഫോം നിര്ബന്ധമില്ല. യൂണിഫോം ഇല്ലാത്തതിനാല് യാത്രാനുകൂല്യം നിഷേധിക്കരുതെന്ന് കെഎസ്ആര്ടിസിക്കും സ്വകാര്യബസ് അസോസിയേഷനും നിര്ദേശം നല്കി. ജില്ലയില് 169 കേന്ദ്രങ്ങളിലായി 38,130 വിദ്യാര്ഥികള് പരീക്ഷയെഴുതും. 30,830 പേര് സ്കൂള് ഗോയിങ് വിഭാഗത്തിലും 7,300പേര് ഓപ്പണ് സ്കൂള് വിഭാഗത്തിലുമാണ് പരീക്ഷ എഴുതുക. വൊക്കേഷണല് ഹയര് സെക്കന്ഡറി വിഭാഗത്തില് 25 കേന്ദ്രങ്ങളിലായി 1,980 പേര് പരീക്ഷയെഴുതും. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് പ്ലസ് വണിന് അണ് എയ്ഡഡ് മേഖലയില് സീറ്റുകള് വര്ധിപ്പിക്കുന്നത് പരിഗണനയില് : വി ശിവന്കുട്ടി പ്ലസ് വണ് പ്രവേശനം : എല്ലാ വിദ്യാര്ഥികള്ക്കും സീറ്റ് ഉറപ്പാക്കും: മന്ത്രി ശിവന്കുട്ടി പ്ലസ് വണ് ആദ്യ അലോട്ട്മെന്റ് ലിസ്റ്റ് പ്രസിദ്ധീകരിച്ചു പ്രവേശനം നാളെ മുതല് സ്കൂളുകള് ഒരുങ്ങി, കരുതലോടെ